CELEX: 32020R0377
Language: bg
Date: 2020-03-05 00:00:00
Title: Регламент за изпълнение (ЕС) 2020/377 на Комисията от 5 март 2020 година за разрешаване на употребата на натриев селенат като фуражна добавка за преживни животни (текст от значение за ЕИП)

6.3.2020   
               
               
                  BG
               
               
                  Официален вестник на Европейския съюз
               
               
                  L 69/6
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/377 НА КОМИСИЯТА
         от 5 март 2020 година
         за разрешаване на употребата на натриев селенат като фуражна добавка за преживни животни
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешаване на употребата на натриев селенат като фуражна добавка за преживни животни.
                  
               
                     (3)
                  
                  
                     Заявителят поиска добавката да се класифицира в категорията „хранителни добавки“. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
                  
               
                     (4)
                  
                  
                     В становището си от 3 юли 2019 г. (2) Европейският орган за безопасност на храните („Органът“) заключи, че при предложените условия на употреба натриевият селенат не се отразява неблагоприятно върху здравето на животните и здравето на потребителите, нито върху околната среда. Органът заключи също така, че добавката се смята за дразнител на кожата и очите и за кожен и респираторен сенсибилизатор. Поради това Комисията счита, че следва да се вземат подходящи предпазни мерки, за да се предотврати евентуалното неблагоприятно въздействие върху здравето на човека, по-специално що се отнася до потребителите на добавката. Органът също така заключи, че добавката е ефикасен източник на селен за преживни животни. Органът не смята, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена по силата на член 21 от Регламент (ЕО) № 1831/2003.
                  
               
                     (5)
                  
                  
                     При оценката на натриевия селенат беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочената добавка следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посоченото в приложението вещество, което принадлежи към категорията „хранителни добавки“ и към функционалната група „съединения на микроелементи“, като добавка при храненето на животните, при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 март 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  EFSA Journal (Бюлетин на ЕОБХ), 2019; 17(7):5788.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        Селен в mg/kg пълноценен фураж със съдържание на влага 12 %
                     
                  
                        
                           Категория: хранителни добавки. Функционална група: „съединения на микроелементи“
                        
                     
                  
                        3b803
                     
                     
                         
                     
                     
                        Натриев селенат
                     
                     
                        
                           Характеристика на добавката
                        
                        Натриев селенат, в прахообразна форма с минимално съдържание на селен 41 %
                        ----------------
                        
                           Характеристика на активното вещество
                        
                        Динатриев селенат
                        Химична формула: Na2SeO4
                        
                        CAS № 13410-01-0
                        ----------------
                        
                           Метод за анализ
                            (1)
                        
                        За определяне на общото количество селен във фуражната добавка:
                        
                                    —
                                 
                                 
                                    Титруване
                                 
                              За количествено определяне на общото съдържание на натрий в натриевия селенат:
                        
                                    —
                                 
                                 
                                    атомноабсорбционна спектрометрия (AAS) — EN ISO 6869:2000; или
                                 
                              
                                    —
                                 
                                 
                                    атомноемисионна спектрометрия с индуктивно свързана плазма (ICP-AES) — EN 15510:2007.
                                 
                              За количествено определяне на общото съдържание на селен в премиксите, фуражните суровини и комбинираните фуражи:
                        
                                    —
                                 
                                 
                                    атомноабсорбционна спектрометрия с генериране на хидриди (HGAAS) след микровълново разлагане — EN 16159:2012.
                                 
                              
                     
                        Преживни животни
                     
                     
                        —
                     
                     
                         
                     
                     
                        0,50 (общо)
                     
                     
                        
                                    1.
                                 
                                 
                                    Натриевият селенат може да бъде пускан на пазара и употребяван като добавка, състояща се от препарат.
                                 
                              
                                    2.
                                 
                                 
                                    Добавката се смесва с фуража под формата на премикс.
                                 
                              
                                    3.
                                 
                                 
                                    За потребителите на добавката и премикса операторите в сектора на фуражите установяват процедури за безопасна работа и организационни мерки за преодоляване на потенциалните рискове при вдишване, контакт с кожата или с очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксът се използват с подходящи лични предпазни средства.
                                 
                              
                     
                        26 март 2030 г.
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.